CELEX: 32014D0332
Language: bg
Date: 2014-06-04 00:00:00
Title: 2014/332/ЕС: Решение за изпълнение на Комисията от 4 юни 2014 година за изменение на приложенията към решения 92/260/ЕИО, 93/197/ЕИО и 2004/211/ЕО по отношение на изискванията за ветеринарно-санитарно сертифициране за целите на вноса на регистрирани коне от определени части от територията на Индия (нотифицирано под номер C(2014) 3582)  Текст от значение за ЕИП

6.6.2014   
            
            
               BG
            
            
               Официален вестник на Европейския съюз
            
            
               L 167/52
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 4 юни 2014 година
   за изменение на приложенията към решения 92/260/ЕИО, 93/197/ЕИО и 2004/211/ЕО по отношение на изискванията за ветеринарно-санитарно сертифициране за целите на вноса на регистрирани коне от определени части от територията на Индия
   
      
         (нотифицирано под номер C(2014) 3582)
      
   
   (текст от значение за ЕИП)
   
      (2014/332/ЕС)
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (1), и по-специално член 17, параграф 3, буква а) от нея,
   като взе предвид Директива 2009/156/ЕО на Съвета от 30 ноември 2009 г. относно ветеринарно-санитарните условия, регулиращи движението и вноса от трети страни на еднокопитни животни (2), и по-специално член 12, параграфи 1 и 4, член 15, буква а), член 16, параграф 2 и член 19, уводното изречение и букви а) и б) от нея,
   като има предвид, че:
   
               (1)
            
            
               В Директива 2009/156/ЕО се определят ветеринарно-санитарните условия за вноса на живи еднокопитни животни в Съюза. В нея е предвидено, че вносът на еднокопитни животни в Съюза е разрешен само от трети държави, които отговарят на определени ветеринарно-санитарни изисквания.
            
         
               (2)
            
            
               В Решение 92/260/ЕИО на Комисията (3) се определят ветеринарно-санитарните изисквания и изискванията за ветеринарно сертифициране за временното допускане в Съюза за срок до 90 дни на регистрирани коне, които идват от трети държави, включени в определени санитарни групи съгласно посоченото в приложение I към същото решение. В приложение II към посоченото решение се съдържат образци на ветеринарни сертификати, които трябва да придружават животните, пристигащи от трети държави, включени в съответните санитарни групи.
            
         
               (3)
            
            
               В Решение 93/197/ЕИО на Комисията (4) се определят ветеринарно-санитарните условия и изискванията за ветеринарно сертифициране за внос в Съюза на регистрирани еднокопитни животни и еднокопитни животни за отглеждане и разплод, които идват от трети държави, включени в определени санитарни групи съгласно посоченото в приложение I към същото решение. В същото приложение се определя и категорията на еднокопитните животни, чийто внос от дадена трета държава е разрешен. В приложение II към посоченото решение се съдържат образци на ветеринарни сертификати, които трябва да придружават животните, пристигащи от трети държави, включени в съответните санитарни групи.
            
         
               (4)
            
            
               С Решение 2004/211/ЕО на Комисията (5) се установява списък на трети страни, а в случай че се прилага регионализация — на части от тях, от които държавите членки следва да разрешават вноса на еднокопитни животни и на сперма, яйцеклетки и ембриони от тях, и се посочват останалите условия, приложими към този внос. Списъкът е включен в приложение I към посоченото решение.
            
         
               (5)
            
            
               От наличната информация е видно, че Индия е свободна от африканска чума по конете съгласно определеното в законодателството на Съюза, като за последен път за тази болест е докладвано през 1963 г. В продължение на две години Индия е била свободна от венецуелски енцефаломиелит по конете, като в тази трета държава никога не е било докладвано за тази болест. Сапът обаче се среща в някои части от територията на Индия, а информация за срещането на дурин липсва.
            
         
               (6)
            
            
               Предвид епидемиологичната обстановка в Индия по отношение на болестите, заразни за еднокопитните животни, посочената трета държава следва да бъде включена в санитарна група В съгласно посоченото в приложение I съответно към решения 92/260/ЕИО и 93/197/ЕИО.
            
         
               (7)
            
            
               Тъй като рискът от заразяване със сап е по-малък за регистрираните коне, целесъобразно е въвеждането на еднокопитни животни в Съюза да се ограничи само до регистрирани коне, както и да се предвиди изискване въведените в Съюза регистрирани коне в съответствие с решение 92/260/ЕИО или 93/197/ЕИО да са изследвани за сап и дурин. За целта в образеца на ветеринарен сертификат „В“, изложен в съответното приложение II към посочените решения, следва да бъдат включени упоменатите изследвания за въвеждането на регистрирани коне от Индия.
            
         
               (8)
            
            
               Поради това приложения I и II към решения 92/260/ЕИО и 93/197/ЕИО следва да бъдат съответно изменени.
            
         
               (9)
            
            
               С писмо от 31 декември 2013 г. Индия уведоми Комисията за определянето на свободна от болест по еднокопитните животни зона в центъра Remount and Veterinary Corps (RVC) в населеното място Meerut, окръг Meerut, област Meerut на щата Uttar Pradesh, и предостави необходимите гаранции съгласно изискванията в член 12 от Директива 2009/156/ЕО.
            
         
               (10)
            
            
               В очакване на резултатите от одитна мисия на Комисията и предвид обстоятелството, че Индия желае да участва в Световното първенство по конен спорт на Международната федерация по конен спорт (МФКС) в Нормандия, Франция, през август 2014 г., определената свободна от болест по еднокопитните животни зона следва да бъде одобрена временно до октомври 2014 г.
            
         
               (11)
            
            
               Регионализацията следва да включва също така пътищата за превоз на регистрираните коне от свободната от болест по еднокопитните животни зона до най-близкото международно летище, за които Индия е представила стандартните оперативни процедури и мерки за биологична сигурност.
            
         
               (12)
            
            
               Поради тези причини приложение I към Решение 2004/211/ЕО следва да бъде съответно изменено.
            
         
               (13)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложения I и II към Решение 92/260/ЕИО се изменят в съответствие с приложение I към настоящото решение.
   Член 2
   Приложения I и II към Решение 93/197/ЕИО се изменят в съответствие с приложение II към настоящото решение.
   Член 3
   Приложение I към Решение 2004/211/ЕО се изменя в съответствие с приложение III към настоящото решение.
   Член 4
   Адресати на настоящото решение са държавите членки.
   
      Съставено в Брюксел на 4 юни 2014 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 268, 14.9.1992 г., стр. 54.
   
      (2)  ОВ L 192, 23.7.2010 г., стр. 1.
   
      (3)  Решение 92/260/ЕИО на Комисията от 10 април 1992 г. относно ветеринарно-санитарните изисквания и ветеринарното сертифициране за временното допускане на регистрирани коне (ОВ L 130, 15.5.1992 г., стр. 67).
   
      (4)  Решение 93/197/ЕИО на Комисията от 5 февруари 1993 г. относно ветеринарно-санитарните условия и ветеринарното сертифициране за внос на регистрирани еднокопитни животни и еднокопитни животни за отглеждане и разплод (ОВ L 86, 6.4.1993 г., стр. 16).
   
      (5)  Решение 2004/211/ЕО на Комисията от 6 януари 2004 г. относно установяване на списъка на трети страни и части от техните територии, от които държавите членки разрешават вноса на живи еднокопитни и на сперма, яйцеклетки и ембриони от еднокопитни, и за изменение на Решения 93/195/ЕИО и 94/63/ЕО (ОВ L 73, 11.3.2004 г., стр. 1).
   
      ПРИЛОЖЕНИЕ I
      Приложения I и II към Решение 92/260/ЕИО се изменят, както следва:
      
                  1)
               
               
                  В приложение I списъкът на третите държави, включени в санитарна група В, се заменя със следното:
                  „Санитарна група В (1)
                  Индия (3) (IN), Канада (CA), Китай (3) (CN), Макао (MO), Малайзия (полуостров) (MY), Сингапур (SG), Съединени американски щати (US), Тайланд (TH), Хонконг (HK), Южна Корея (KR), Япония (JP)“
               
            
                  2)
               
               
                  В приложение II в раздел III от образеца на ветеринарен сертификат В буква л) се заменя със следното:
                  
                              „л)
                           
                           
                              Ако конят идва от Индия (1) (3), Китай (1) (3) или Тайланд (3), той е бил подложен на тест за свързване на комплемента за сап и за дурин, извършен с отрицателни резултати при разреждане на серума 1 на 10 на кръвна проба, взета в рамките на 10 дни преди датата на износа, на … (4) (5);“
                           
                        
            
   
      ПРИЛОЖЕНИЕ II
      Приложения I и II към Решение 93/197/ЕИО се изменят, както следва:
      
                  1)
               
               
                  В приложение I списъкът на третите държави, включени в санитарна група В, се заменя със следното:
                  „Санитарна група В (1)
                  Индия (2) (3) (IN), Канада (CA), Китай (2) (3) (CN), Макао (3) (MO), Малайзия (полуостров) (3) (MY), Сингапур (3) (SG), Съединени американски щати (US), Тайланд (3) (TH), Хонконг (3) (HK), Южна Корея (3) (KR), Япония (3) (JP)“
               
            
                  2)
               
               
                  В приложение II в раздел III от образеца на ветеринарен сертификат В буква м) се заменя със следното:
                  
                              „м)
                           
                           
                              Ако конят идва от Индия (1) (3), Китай (1) (3) или Тайланд (3), той е бил подложен на тест за свързване на комплемента за сап и за дурин, извършен с отрицателни резултати при разреждане на серума 1 на 10 на кръвна проба, взета в рамките на 10 дни преди датата на износа, на … (4);“
                           
                        
            
   
      ПРИЛОЖЕНИЕ III
      Приложение I към Решение 2004/211/ЕО се изменя, както следва:
      
                  (1)
               
               
                  по реда на кода на държавите по ISO се вмъква следният ред:
                  
                              „IN
                           
                           
                              Индия
                           
                           
                              IN-0
                           
                           
                              Цялата територия
                           
                           
                              C
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                               
                           
                        
                              IN-1
                           
                           
                              Свободната от болест по еднокопитните животни зона в центъра Remount and Veterinary Corps (RVC) в населеното място Meerut, окръг Meerut, област Meerut на щата Uttar Pradesh, в т.ч. шосейният достъп от и до летището в Ню Делхи.
                              (за подробности вж. клетка 6)
                           
                           
                              C
                           
                           
                              X
                           
                           
                              —
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              Валидно до 31 октомври 2014 г.“
                           
                        
            
                  (2)
               
               
                  Добавя се следната клетка 6:
                  
                              „Клетка 6
                           
                           
                               
                           
                        
                              IN
                           
                           
                              Индия
                           
                           
                              IN-1
                           
                           
                              Свободната от болест по еднокопитните животни зона в центъра Remount and Veterinary Corps (RVC) в населеното място Meerut, окръг Meerut, област Meerut на щата Uttar Pradesh (с координати 29,028893, 77,731018 или +29° 01′ 44,01″, +77° 43′ 51,66″) и заобиколена от 10-километрова надзорна зона, в т.ч. достъпът чрез пътищата Roorkee, Mawana и Delhi до национален магистрален път № 58, последван от пътищата Hapur (57), GT, Dharampura, източен обходен път (Eastern Approach Road), Yudister Setu, Lala Hardev Sahai Marg, Mahatma, Vandemataram Marg, национален магистрален път № 8, летищен път, Ullan Batar Marg до международното летище на Ню Делхи „Индира Ганди“ (Indira Gandhi International Airport New Delhi).“